EARTH เผยตัวเลขชวนตะลึง! หนี้สินรวมทะลุ 4.74 หมื่นล้าน
EARTH เผยตัวเลขชวนตะลึง! หนี้สินโผล่ 4.74 หมื่นลบ. เทียบทรัพย์สินรวมแค่ 3.18 หมื่นลบ.
31 ก.ค. 2560

ผู้สื่อข่าวรายงานว่า จากกรณีที่คณะกรรมการบริษัท เอ็นเนอร์ยี่ เอิร์ธ จำกัด (มหาชน) หรือ EARTH ได้ยื่นคำร้องขอฟื้นฟูกิจการตามที่บริษัทได้ผิดนัดชำระหนี้บรรดาหนี้ตั๋วแลกเงิน หนี้สินเชื่อเพื่อการค้าระหว่างประเทศ หนี้หุ้นกู้ และหนี้กับสถาบันการเงินอื่นๆ ซึ่งในบรรดาเจ้าหนี้ทั้งหมด เจ้าหนี้สถาบันการเงินรายหนึ่งได้เรียกให้บริษัทชำระหนี้ที่ค้างอยู่ตามเงื่อนไขการให้สินเชื่อ ซึ่งบริษัทไม่สามารถชำระหนี้ดังกล่าวตามที่ถูกเรียกร้องมาได้ ส่งผลให้บริษัทถูกระงับการใช้วงเงินสินเชื่อจากสถาบันการเงินทุกแห่งที่บริษัทใช้อยู่
ขณะที่ ตลาดหลักทรัพย์แห่งประเทศไทย (ตลท.) ขอให้ EARTH ชี้แจงข้อมูลเพิ่มเติมและเผยแพร่ผ่านระบบของตลาดหลักทรัพย์ฯ ภายในวันที่ 27 กรกฎาคม 2560
ล่าสุด บริษัทได้ชี้แจงข้อมูลผ่านระบบของตลท.ในวันนี้ (31 ก.ค.60) ว่า การที่บริษัทผิดนัดชําระหนี้บรรดาหนี้ตั๋วแลกเงิน หนี้สินเชื่อเพื่อการค้าระหว่างประเทศหนี้หุ้นกู้ และหนี้กับสถาบันการเงินอื่นๆ ส่งผลให้บริษัทถูกระงับการใช้วงเงินสินเชื่อจากสถาบันการเงินทุกแห่งที่บริษัทใช้อยู่ ซึ่งเหตุการณ์ดังกล่าวได้ส่งผลกระทบต่อความน่าเชื่อถือในการประกอบธุรกิจของบริษัท และส่งผลให้การประกอบธุรกิจของบริษัทมีการชะลอตัวลงอย่างมีนัยสําคัญ
ส่งผลให้คู่ค้าของบริษัทหลายรายได้เริ่มดําเนินการใช้บรรดาสิทธิเรียกร้องต่อบริษัทเพิ่มมากขึ้นนั้น เนื่องจาก บริษัทได้รับหนังสือทวงถามจากเจ้าหนี้จํานวนหลายราย ซึ่งบริษัทได้ปฏิเสธการชําระหนี้เนื่องจากไม่สามารถชําระหนี้ตามที่เรียกร้องมาได้
อย่างไรก็ตาม หากบรรดาเจ้าหนี้และคู่ค้าทั้งหลายดําเนินการฟ้องร้องบริษัทจะทําให้บริษัทตกอยู่ในภาวะที่มีหนี้สินเพิ่มมากกว่าทรัพย์สิน ก่อนวันที่คณะกรรมการบริษัท อนุมัติให้บริษัทยื่นคําร้องขอฟื้นฟูกิจการของบริษัทต่อศาลล้มละลายกลางนั้น บริษัทได้รับแจ้งจากคู่ค้าของบริษัทว่าได้ยื่นฟ้องบริษัทต่อศาลที่มีเขตอํานาจเป็นยอดหนี้รวมทั้งสิ้นกว่า 26,000,000,000 บาท ซึ่งบริษัทจะดําเนินการต่อสู้คดีในชั้นศาลต่อไปจากเหตุการณ์ดังกล่าวข้างต้น บริษัทมีสินทรัพย์รวมทั้งสิ้น 31,828,556,143 บาท และหนี้สินรวมทั้งสิ้น 47,480,010,868 บาท ส่งผลให้บริษัทมีหนี้้สินมากกว่าทรัพย์สิน
สำหรับรายละเอียดของมูลหนี้ แยกเป็นกลุ่มของเจ้าหนี้ได้ดังนี้
